***PRIVITAK br. 1. – PONUDBENI LIST***

**PONUDBENI LIST ZA KONCESIJSKO ODOBRENJE NA PODRUČJU „PARKA PRIRODE TELAŠĆICA"**

1. NAZIV DJELATNOSTI:

|  |
| --- |
| Organizacija brodskog prijevoza posjetitelja u svrhu posjećivanja unutar akvatorija Parka prirode „Telašćica“ |

2. PODACI O PODNOSITELJU PONUDE:

|  |  |
| --- | --- |
| NAZIV PRAVNE OSOBE / IME I PREZIME FIZIČKE OSOBE |  |
| SJEDIŠTE |  |
| OIB |  |
| IME- REGISTARSKA OZNAKA PLOVILA 1 |  |
| IME- REGISTARSKA OZNAKA PLOVILA 2 |  |
| IME- REGISTARSKA OZNAKA PLOVILA 3 |  |
| PONUDITELJ JE/ NIJE U SUSTAVU PDV-a |  |
| KONTAKT OSOBA |  |
| ADRESA ZA DOSTAVU POŠTE |  |
| ADRESA E- POŠTE |  |
| BROJ TELEFONA/MOB |  |

3.CIJENA PONUDE

|  |  |
| --- | --- |
| Duljina plovila (m) | Cijena ponude (EUR) bez PDV-a |
|  |  |
|  |  |
|  |  |

**4. PRIVITCI PONUDI (obvezno je dostaviti cjelokupno navedenu dokumentaciju -sve priloge od 1. do 6., jer u protivnom ponuda neće biti uzeta u razmatranje.**

1. Potvrda porezne uprave o stanju poreznog duga u izvorniku ili ovjerenom presliku;

2. Izvod iz sudskog registra za pravnu osobu odnosno odobrenje, obrtnica za obavljanje djelatnosti - za

fizičku osobu

3. Potpisan Nacrt ugovora s propisanim uvjetima zaštite prirode – PRIVITAK br. 3;

4. Izjava o dostavi jamstva - PRIVITAK br. 4;

5. Izjava o nepostojanju duga iz prethodnih koncesijskih odobrenja / ugovora – PRIVITAK br. 5.

6. Dodatna vrijednost sukladno točki IX. ovog Poziva;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum) (potpis i pečat)

***PRIVITAK BR. 2. – NACRT UGOVORA***

**JAVNA USTANOVA „PARK PRIRODE TELAŠĆICA“,** 23281 Sali, Sali X 1, OIB: 39112943608, zastupana po ravnatelju mr.sc. Krešimiru Rašanu, kao davatelj koncesijskog odobrenja (*u daljnjem tekstu: Davatelj KO*), s jedne strane,

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupan po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*u daljnjem tekstu: Ovlaštenik*)

zaključili su u Salima, dana \_\_\_\_\_\_\_\_\_\_\_\_\_\_\_\_\_ 2023. godine, slijedeći

**UGOVOR O KONCESIJSKOM ODOBRENJU**

**za organizaciju brodskog prijevoza posjetitelja**

**u svrhu posjećivanja unutar akvatorija Parka prirode „Telašćica"**

**I. OPĆE ODREDBE**

**Članak 1.**

(1) Ugovorne strane suglasne su da je u provedenom postupku dodjele koncesijskog odobrenja prihvaćena ponuda Ovlaštenika i donijeta Odluka o dodjeli koncesijskog odobrenja za organizaciju brodskog prijevoza posjetitelja u svrhu posjećivanja unutar akvatorija Parka prirode „Telašćica“ KLASA:\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_ od \_\_\_\_\_\_\_\_\_ 2023.g.

(2) Ovim ugovorom ugovorne strane uređuju način obavljanja djelatnosti i međusobne odnose u svezi s koncesijskim odobrenjem iz stavka 1. ovog članka. Na Ugovor se primjenjuju odredbe Zakona o zaštiti prirode ( Narodne novine 80/13, 15/18, 14/19 i 127/19), Zakona o pružanju usluga u turizmu (Narodne novine 130/17, 25/19, 98/19) te drugih podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti.

**II. PREDMET UGOVORA**

**Članak 2.**

(1) Ovim ugovorom Davatelj KO daje Ovlašteniku koncesijsko odobrenje za organizaciju brodskog prijevoza posjetitelja u svrhu posjećivanja unutar akvatorija Parka prirode „Telašćica“, plovilom \_\_\_\_\_\_\_\_\_\_\_\_\_\_\_ duljine \_\_\_\_\_\_ metara, plovilom \_\_\_\_\_\_\_\_\_\_\_\_\_\_\_ duljine \_\_\_\_\_\_ metara,

plovilom \_\_\_\_\_\_\_\_\_\_\_\_\_\_\_ duljine \_\_\_\_\_\_ metara, sukladno ponudi Ovlaštenika koja je sastavni dio ovog Ugovora.

(2) Ruta posjećivanja sastavni je dio ovog Ugovora.

(3) Koncesijsko odobrenje dodjeljuje se na ograničeno razdoblje - do 31. 12. 2023. godine.

(4) Predmet koncesijskog odobrenja nije moguće prenijeti na drugu pravnu ili fizičku osobu.

**III. UVJETI ZA OBAVLJANJE DJELATNOSTI**

**Članak 3.**

(1) Davatelj KO utvrđuje, a Ovlaštenik se obvezuje u svrhu ostvarivanja zaštite područja, djelatnost obavljati uz slijedeće uvjete:

1. Ovlaštenik mora biti registriran i udovoljavati svim ostalim uvjetima utvrđenim zakonom i podzakonskim aktima kojima je uređena predmetna djelatnost.

2. Na informativnim tablama Ovlaštenik mora vidno istaknuti da ima koncesijsko odobrenje za djelatnost koju obavlja i program na koji se isto odnosi.

3. Prigodom posjeta i razgledavanja „Parka prirode Telašćica“, Ovlaštenik se mora držati Rute posjećivanja iz članka 2. ovog Ugovora.

4. Svakom posjetitelju kojega prevozi, Ovlaštenik je obvezan osigurati i uručiti valjanu ulaznicu prije samog ulaska u područje „Parka prirode „Telašćica“.

**Članak 4.**

(1) U svrhu ostvarivanja zaštite prirode Davatelj KO utvrđuje, a Ovlaštenik se obvezuje djelatnost obavljati uz slijedeće uvjete zaštite prirode:

1. Ovlaštenik ne smije svojim plovilom ni na koji način negativno utjecati na zaštićeno područje.

2. Organizirano turističko posjećivanje plovilima može se obavljati samo za vrijeme danjeg svjetla uz obvezno vođenje osposobljenih vodiča Ovlaštenika.

3. Tijekom organiziranog posjećivanja posjetitelji ne smiju dirati niti uznemiravati živi svijet ili iz mora iznijeti bilo koji dio žive ili nežive prirode ili na bilo koji način mijenjati zatečeno stanje.

4. Zabranjeno je stvarati buku veću od 55 dB u području Parka, a u zonama stroge zaštite (iz Rute posjećivanja) zabranjena je buka veća od 50 dB.

5. Zabranjeno je jakim svjetlom remetiti postojeći noćni mir područja.

6. Ovlašteniku i posjetiteljima koje je doveo, zabranjeno je odbacivati ili odlagati otpad na svim lokacijama unutar područja „Parka prirode Telašćica“.

7. Zabranjeno je ispuštanje tekućine i uporaba kemijskih i drugih sredstava kojima se može ugroziti postojanost biljnog i životinjskog svijeta ili na bilo koji način uništavati okoliš.

8. Ovlaštenik djelatnost mora obavljati tako da ni na koji način ne ometa aktivnosti drugih korisnika i posjetitelja unutar „Parka prirode Telašćica“.

9. Ovlaštenik mora pravovremeno i kvalitetno informirati posjetitelje koje prevozi o svim zabranjenim radnjama na području „Parka prirode Telašćica“.

10. Ovlaštenik mora čuvati ugled „Parka prirode Telašćica“, naglašavati njegov značaj te promovirati ulogu Javne ustanove i njenu funkciju u zaštiti prirode, a u svojim promidžbenim materijalima vezanim za obavljanje djelatnosti za koju se izdaje koncesijsko odobrenje, ima obvezu naglasiti da se navedena aktivnost održava na području „Parka prirode Telašćica“.

11. Ovlaštenik se obvezuje kapacitet posjeta, odnosno broj posjetitelja, održavati na razini koja omogućava svrsishodno organiziranje posjeta bez negativnih utjecaja na okoliš, kako se ne bi ugrozili ljudi, pejzažna obilježja te ekološka ravnoteža unutar područja „Parka prirode Telašćica“.

12. Ovlaštenik se obvezuje pridržavati svih odredbi Zakona o zaštiti prirode i drugih propisa vezanih za ovo zaštićeno područje te uputa ovlaštene službene osobe JU P.P. „Telašćica“.

(2) Ovlaštenik može u slučaju „više sile“ (neispravnost plovila) prijevoz putnika obaviti s drugim plovilom uz obvezu prethodne najave i dobivanja suglasnosti Davatelja KO.

(3) Plovilo prijavljeno u kategoriju do 17.99 metara može u slučaju „više sile“ iz prethodnog stavka biti zamijenjeno isključivo brodom iz iste kategorije plovila.

(4) Za nepoštivanje propisanih uvjeta navedenih u koncesijskom odobrenju odgovara Ovlaštenik.

(5) Svaki dolazak plovila sa posjetiteljima u Park, Ovlaštenik ima obvezu najaviti Službi čuvara prirode, u pravilu dan ranije, a najkasnije dva (2) sata prije ulaska u Park na mob: 098 467 988.

(5) Nadzor nad obavljanjem djelatnosti Ovlaštenika provodi Javna ustanova „Park prirode Telašćica“.

**IV. NOVČANA NAKNADA**

**Članak 5.**

(1) Za obavljanje djelatnosti iz članka 2. ovog Ugovora, Ovlaštenik se obvezuje Davatelju KO uplatiti novčanu naknadu.

(2) Novčana naknada iz stavka 1. ovog članka obračunava se i naplaćuje jednokratno, prema duljini svakog pojedinog plovila s kojim će se obavljati djelatnost, a ona iznosi:

- za plovila do 17,99 metara: 132,00 EUR - bez PDV-a.

- za plovila od 18,00 metara: 185 EUR - bez PDV-a.

(3) Naknadu iz stavka (1) i stavka (2), uvećanu za PDV, Ovlaštenik ima obvezu podmiriti po izdanom računu od strane Davatelja KO i to u roku od 8 dana od dana primitka. Ovlaštenik uplatu mora obaviti na žiro račun Davatelja KO otvoren kod Zagrebačke banke d.d. - IBAN broj: HR7423600001101992661.

**Članak 6.**

(1) U slučaju nepoštivanja roka plaćanja naknade Davatelj KO će svoja potraživanja naplatiti prethodno zaprimljenim Jamstvom za uredno ispunjenje Ugovora i to u 100% iznosu Jamstva.

**Članak 7.**

(1) Davatelj KO se obvezuje da će sredstva dobivena uplatom naknade utvrđene ovim Ugovorom koristiti isključivo za zaštitu, održavanje, očuvanje i promicanje „Parka prirode Telašćica“.

**V. OSTVARENJE PRAVA NA POSEBAN POPUST**

**Članak 8.**

(1) Ugovorne strane suglasno utvrđuju da će Davatelj KO Ovlašteniku odobriti posebne popuste za ulaznice za Park prirode „Telašćica“.

(2) Popusti će se obračunavati prema slijedećem modelu:

kupljeno od 1.500 do 4.000 ulaznica ostvareni popust 3 %

kupljeno od 4.001 do 7.000 ulaznica ostvareni popust 6 %

kupljeno od 7.001 do 10.000 ulaznica ostvareni popust 9 %

kupljeno više od 10.001 ulaznica ostvareni popust 12 %

(3) Temeljni uvjet za ostvarivanje prava na poseban popust Ovlaštenik stječe isključivo podmirenjem svih nastalih obveza u roku od 8 (osam) dana od dana primitka računa od Davatelju KO.

(4) U svrhu stjecanja prava na ostvarivanje posebnog popusta na ulaznice Ovlaštenik je u obvezi Davatelju KO dostaviti zakonom propisanu dokumentaciju kojom će potkrijepiti podatke o točnom broju kupljenih ulaznica u Park prirode „Telašćica“. Navedenu dokumentaciju Ovlaštenik je obvezan dostaviti Davatelju KO najkasnije do 15. studenoga 2023. godine.

(5) Davatelj KO će za izračun posebnih popusta uzimati u obzir sveukupno evidentiran broj kupljenih ulaznica Ovlaštenika tijekom cijele turističke sezone s time da će se za razdoblje od 1. travnja do 14. lipnja te od 1. do 31. listopada primjenjivati izračun na bazi pred i post sezonskog cjenika, a za razdoblje od 15. lipnja do 30. rujna prema cjeniku za glavnu sezonu.

(6) Ostvareni posebni popust Ovlaštenika, Davatelj KO će obračunati isključivo na temelju pravovremeno dostavljenih podataka te će za isti Ovlašteniku najkasnije do kraja tekuće godine izdati odobrenje.

**VI. JAMSTVO ZA UREDNO ISPUNJENJE UGOVORA**

**Članak 9.**

(1) Pri potpisu ovog ugovora Ovlaštenik se obvezuje uručiti Davatelju KO jamstvo za uredno ispunjenje ovog Ugovora za slučaj povrede ugovornih obveza u obliku *bjanko zadužnice*. Jamstvo se izdaje u korist Davatelja KO, s rokom važenja 15 (petnaest) dana dužim od ugovorenog roka.

(2) Ovlaštenik umjesto *bjanko zadužnice* može uplatiti i novčani polog. Novčani polog dostavlja se u iznosu od 1.327,00 EUR na račun davatelja koncesijskog odobrenja broj IBAN-a:HR7423600001101992661, kod Zagrebačke banke d.d.. U *pozivu na broj* obavezno je navesti OIB Ovlaštenika, a pod svrhom plaćanja potrebno je navesti broj Ugovora te da se radi o jamstvu za uredno izvršenje Ugovora.

**VII. PRIJEVREMENI RASKID UGOVORA**

**Članak 10.**

(1) Ugovor o koncesijskom odobrenju prestaje biti valjan:

- istekom vremena na koje je koncesijsko odobrenje dodijeljeno;

- smrću, odnosno prestankom pravne osobe Ovlaštenika ako se prava i obveze iz ugovora ne prenesu na nasljednika, odnosno pravnog slijednika,

- ako nadležno tijelo utvrdi da Ovlaštenik ne provodi mjere zaštite prirode koje je utvrdilo nadležno tijelo, ili postupa suprotno tim uvjetima;

- ako je Ovlašteniku pravomoćnom odlukom suda ili upravnoga tijela zabranjeno obavljanje djelatnosti;

- ako nastanu razlozi, promjenom režima zaštite područja na kojem je izdano koncesijsko odobrenje koji sprječavaju dodjeljivanje, odnosno korištenje koncesije na tom području,

- sporazumnim raskidom ugovora.

(2) U slučaju spora o prestanku važenja Ugovora iz razloga utvrđenih stavkom 1. ovog članka odlučuje Trgovački sud u Zadru.

**Članak 11.**

(1) Ugovor o koncesijskom odobrenju može se jednostrano raskinuti i prije isteka vremena na koji je zaključen u slučaju:

- ako Ovlaštenik ne obavlja djelatnost sukladno uvjetima iz ovog Ugovora,

- ako Ovlaštenik ne obavlja plovidbu prema ruti posjećivanja koja je sastavni dio ovog Ugovora,

- ako Ovlaštenik prestane kontinuirano obavljati djelatnost za koju je Ugovor zaključen,

- ako Ovlaštenik preuzete financijske obveze ne obavlja sukladno članku 5. ovog Ugovora.

(2) Prije jednostranog raskida Ugovora Davatelj KO mora prethodno pisanim putem upozoriti Ovlaštenika o takvoj svojoj namjeri, te mu odrediti primjereni rok za otklanjanje razloga za raskid Ugovora i za izjašnjavanje o tim razlozima.

(3) Ako Ovlaštenik ne otkloni razloge za raskid Ugovora u roku iz stavka 2. ovoga članka, Davatelj KO će raskinuti Ugovor.

(4) Davatelj KO ukida Odluku o davanju koncesijskog odobrenja i novom Odlukom raskida ovaj Ugovor.

(5) Zbog neispunjenja obveza Davatelja KO, Ovlaštenik može jednostavno raskinuti ovaj Ugovor.

**VIII. NADZOR NAD PROVOĐENJEM UGOVORA**

**Članak 12.**

(1) Ugovorne strane utvrđuju da Služba čuvara prirode Davatelja KO obavlja kontrolu i nadzor nad provođenjem ovog Ugovora, te da ista služba ima ovlasti i pravo Ovlašteniku zabraniti sve djelatnosti koje nisu u skladu s ovim Ugovorom i pozitivnim zakonskim propisima.

**Članak 13.**

(1) Ugovorne strane utvrđuju da ovaj Ugovor ima snagu ovršne javnobilježničke isprave sukladno pozitivnim zakonskim propisima.

**IX. PRIJELAZNE I ZAVRŠNE ODREDBE**

**Članak 14.**

(1) Davatelj KO odriče se svake odgovornosti u slučaju materijalne ili nematerijalne štete koju Ovlaštenik pretrpi u obavljanju njegove djelatnosti za koju je zaključen ovaj Ugovor, izuzev u slučaju kada je sam Davatelj KO odgovoran za kršenje zakonskih obveza ili obveza iz ovog Ugovora.

(2) Davatelj KO zadržava pravo izmjene ovog Ugovora sukladno izmjenama zakonskih i podzakonskih akata te odluci Upravnog vijeća.

**Članak 15.**

(1) Ovaj Ugovor je napisan u 3 (tri) istovjetna primjerka, od kojih Davatelj KO zadržava 2 (dva) primjerka, a Ovlaštenik 1 (jedan) primjerak.

KLASA:

URBROJ:

U Salima, \_\_\_\_\_\_\_\_\_\_\_\_\_\_\_ 2023. godine

**ZA DAVATELJA KO ZA OVLAŠTENIKA**

**Ravnatelj**

**\_\_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_ \_\_\_\_\_\_\_\_\_\_\_\_\_\_\_\_\_­­­­­­­\_\_\_\_\_\_\_**

mr.sc. Krešimir Rašan, ravnatelj

***PRIVITAK BR. 3. – IZJAVA O DOSTAVI JAMSTVA***

Sukladno točki XV. - Poziva na nadmetanje za dodjelu koncesijskog odobrenja za organizaciju brodskog prijevoza posjetitelja u svrhu posjećivanja unutar akvatorija Parka prirode „Telašćica“;

**I Z J A V A**

(sve tražene podatke popuniti tiskanim slovima)

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime)* *(adresa stanovanja)*

kao osoba ovlaštena po zakonu za zastupanje gospodarskog subjekta kojeg zastupam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i adresa gospodarskog subjekta, OIB ili identifikacijski broj države poslovnog nastana)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem i potvrđujemo da ću prigodom potpisa Ugovora o dodjeli koncesijskog odobrenja dostaviti jamstvo za uredno ispunjenje Ugovora u obliku \_\_\_\_\_\_\_\_\_\_\_\_\_\_\_\_\_\_\_\_\_\_\_\_ na iznos od 1.327,00 EUR.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_ 2023. godine.

Za ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ovlaštena osoba, M.P.

***PRIVITAK BR. 4. - IZJAVA O NEPOSTOJANJU DUGOVANJA IZ PRETHODNIH KONCESIJSKIH ODOBRENJA I UGOVORNIH OBVEZA***

Sukladno točki XIII. - Poziva na nadmetanje za dodjelu koncesijskog odobrenja za organizaciju brodskog prijevoza posjetitelja u svrhu posjećivanja unutar akvatorija Parka prirode „Telašćica“;

**I Z J A V A**

(sve tražene podatke popuniti tiskanim slovima)

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime)* *(adresa stanovanja)*

kao osoba ovlaštena po zakonu za zastupanje gospodarskog subjekta kojeg zastupam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i adresa gospodarskog subjekta, OIB ili identifikacijski broj države poslovnog nastana)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljujem i potvrđujem da nemamo dugovanja prema Davatelju koncesijskog odobrenja iz prethodnih

koncesijskih odobrenja i ugovornih obveza.


U \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_ 2023. godine.

Za ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ovlaštena osoba, M.P.

***PRIVITAK br. 5. – RUTA POSJEĆIVANJA***

******

*NAPOMENA: Podzona 1A prikazuje morski obuhvat Zone stroge zaštite te je nužno pridržavati se na primjerenoj udaljenosti od obuhvata zone, odnosno na udaljenosti od 100 metara od obalne linije strmca.*